Tilaisuus tarjoaa uusia näkökulmia ja ideoita kylien vihreään tulevaisuuteen. (1920 x 1080 px) (4).png
{"fi":"Tilaisuus on maksuton, mutta ilmoittauduthan ennakkoon kahvituksen takia.","sv":"","en":""}
Miksi kylät ovat tulevaisuudessa entistä houkuttelevampi ja kestävämpi asuinympäristö?
Tervetuloa Vehreän kylän veräjällä -tilaisuuteen keskiviikkona 26.11.2025 klo 17.30 Rytmikorjaamolle (Vaasantie 11, Seinäjoki). Tule kuulemaan, keskustelemaan ja inspiroitumaan, miten kylistä tehdään entistä elinvoimaisempia, kestävämpiä ja viihtyisämpiä. Miten toteutetaan edustava ja helppohoitoinen – vehreä kyläympäristö? Emeritusprofessori Esko Valtaoja raottaa veräjältä avautuvia näkymiä, miltä kylien tulevaisuus voi näyttää muuttuvassa maailmassa. Maakunta-arkkitehti Annukka Kuoppala antaa käytännön vinkkejä kauniin ja vähähoitoisen kyläympäristön suunnitteluun. Kasvukeskukset ovat menneisyyttä, kylät tulevaisuutta Esko Valtaoja, Emeritusprofessori Evoluutio on muovannut meistä sosiaalisia pienlaumaeläimiä, kyläasujia. Yhä paremman teknologian kautta tulevaisuuden kylä pystyy tarjoamaan ihmisille kaiken sen mitä kaupunkikin – ja vielä enemmänkin, rauhaa, elämää, luontoa, ekologisuutta, kulttuuria ja kaikkia kaipaamiamme palveluita luonnollisessa elinympäristössämme. Työ ei ole enää sellainen elämän keskipiste kuin ennen. Vaurautemme ja vapautemme kasvaa, samalla kun teemme yhä vähemmän työtä. Olemme myös yhä vapaampia valitsemaan asuinpaikkamme sen perusteella, missä todella haluamme asua. Kasvukeskusten aika alkaa olla ohi, kun väestö ei enää kasva ja yhä harvemman on enää pakko asua kävely- tai bussimatkan päässä työpaikaltaan. Mitä helmiä eteläpohjalaisiin kyläympäristöihin kätkeytyy? Annukka Kuoppala, Etelä-Pohjanmaan Liitto Puheenvuorossa käydään läpi eteläpohjalaisten kylien kulttuuriympäristön ja luonnon arvoja, esitellään keinoja vaalia sekä kehittää yleisesti koko kylän maisemaa ja myös yksittäisiä kohteita kuten kylätalon pihaa. Lisäksi pohditaan miksi kehittäminen kannattaa ja mistä lähteä liikkeelle. Lisäksi kuulemme kolme inspiroivaa tarinaa kyliltä: Lähipalveluiden elinvoimaa ylläpitävä kyläkauppa, Tiistenjoen kylä, Lapua Kyläyhdistyksen kokemuksia vieraslajien torjunnasta, Perälän kylä, Teuva Kylän historian eläväksi tekevä historiataulureitti, Munakan kylä, Ilmajoki Tilaisuudessa on kahvitarjoilu — ilmoittauduthan viimeistään perjantaina 21.11.2025. Tilaisuuden järjestää Leader Aisaparin Kestävien yhteisöjen purot -hanke, Leader Liiverin Ekotekoja yhdessä -hanke ja Leader Suupohjan Ympäristöviisaat yhteisöt -hanke.
Leader Aisapari, Leader Liiveri, Leader Suupohja